标题：唐孙过庭景福殿赋
基本信息
【名称】孙过庭景福殿赋 
【作者】赋文作者为曹魏时的何晏，书写者孙过庭。 
【书体】草书 
【年代】唐代 
【材质】纸本
【规格】高29.2厘米，长600厘米，全卷165行。 
【收藏】故宫博物院
作品简介
孙过庭《景福殿赋》，赋文作者为曹魏时的何晏。卷中“玄”、“让”、“署”、“构”等字都有避讳的缺笔，殆是宋人所书，或是宋人的临本。
原件为纸本，高29.2厘米，长600厘米，全卷165行。用笔尖劲方硬，结体有章草遗意，书法艺术水平颇高，明代为项元汴所藏，有天籁阁诸书藏印记。及项元汴小楷释文，亦颇精善。董其昌曾选摹此卷二十行刻于《戏鸿堂帖》中，清代乾隆刻《墨妙轩法帖》又将此卷全部摹刻。
作品赏析
从孙过庭《景福殿赋卷》的书法风格上看，已和唐人的“尚法”拉开了一段距离。孙过庭在《书谱》中  唐孙过庭景福殿赋[1]的论述“草不兼真，殆于专谨；真不通草，殊非翰札。真以点画为形质，使转为情性；草以点画为情性，使转为形质”，颇符合此卷书法意趣。点画自然多变、使转灵动沉着是此卷的典型特征。从作品的行气轴向看，此卷可以说是甚为平正的，这是否是其“初学分布，但求平正；既知平正，务追险绝；既能险绝，复归平正”中“险绝”之后复归“平正”的境界？从此卷中结字的欹侧到行气的通贯，就是一种“通会之际，人书俱老”的艺术品格。草书在创作中多讲究一种力的动感，这种动感是在行气的贯穿与引导下来完成的。此卷字距小、行距宽，就是为了在创作中使笔势更为连贯，整体的张力得到更好的体现与生发。此卷构图与明清等后世草书的不同之处在于：在黑白的空间分割中造就一种“动态和谐与平衡”，使局部的动最终形成整体的静，在这一动一静中达到收放自如，而且在行气中，明清等后世草书是一种纵向的取势；此卷在保持纵向取势的同时，亦具横向连贯的趋势，体现了章草隶意的魏晋时代的古法遗风。无论此作是后世依托或是临作，但能将孙过庭的书法审美理念诠释到如此地步，也是一种“披卷可明，下笔无滞”的澄明境界！此卷明代董其昌曾选摹20行刻于《戏鸿堂帖》，清代乾隆时全部摹刻于《墨妙轩法帖》。
作品释文
释文：
大哉惟魏，世有哲圣。武创元基，文集大命。皆体天作制，顺时立政。至于帝皇，遂重熙而累盛。远则袭阴阳之自然，近则本人物之至情。上则崇稽古之弘道，下则阐长世之善经。庶事既康，天秩孔明。故载祀二三，而国富刑清。岁三月，东巡狩，至于许昌。望祠山川，考时度方。存问高年，率民耕桑。越六月既望，林钟纪律，大火昏正。桑梓繁庑，大雨时行。三事九司，宏儒硕生。感乎溽暑之伊郁，而虑性命之所平。惟岷越之不静，寤征行之未宁。
乃昌言曰：“昔在萧公，暨于孙卿。皆先识博览，明允笃诚。莫不以为不壮不丽，不足以一民而重威灵。不饬不美，不足以训后而永厥成。故当时享其功利，后世赖其英声。且许昌者，乃大运之攸戾，图谶之所旌。苟德义其如斯，夫何宫室之勿营？”帝曰：“俞哉！”玄辂既驾，轻裘斯御。乃命有司，礼仪是具。审量日力，详度费务。鸠经始之黎民，辑农功之暇豫。因东师之献捷，就海孽之贿赂。立景福之秘殿，备皇居之制度。
尔乃丰层覆之耽耽，建高基之堂堂。罗疏柱之汩越，肃坻鄂之锵锵。飞蛏翼以轩翥，反宇娲以高骧。流羽毛之威蕤，垂环玭之琳琅。参旗九旒，从风飘扬。皓皓旰旰，丹彩煌煌。故其华表，则镐镐铄铄，赫奕章灼，若日月之丽天也。其奥秘则蘙蔽暧昧，仿佛退概，若幽星之纚连也。既栉比而攒集，又宏琏以丰敞。兼苞博落，不常一象。远而望之，若摛朱霞而耀天文；迫而察之，若仰崇山而戴垂云。羌瑰玮以壮丽，纷彧彧其难分，此其大较也。若乃高甍崔嵬，飞宇承霓。绵蛮黮□，随云融泄。鸟企山峙，若翔若滞。峨峨嶪嶪，罔识所届。虽离朱之至精，犹眩曜而不能昭晰也。
尔乃开南端之豁达，张笋虡之轮豳。华钟杌其高悬，悍兽仡以俪陈。体洪刚之猛毅，声訇磤其若震爰有遐狄，镣质轮菌。坐高门之侧堂，彰圣主之威神。芸若充庭，槐枫被宸。缀以万年，綷以紫榛。或以嘉名取宠，或以美材见珍。蔼蔼萋萋，馥馥芬芬。尔其结构，则修梁彩制，下褰上奇。桁梧复叠，势合形离。赩如宛虹，赫如奔螭。南距阳荣，北极幽崖。任重道远，厥庸孔多。
于是列髹彤之绣桷，垂琬琰之文珰。蝹若神龙之登降，灼若明月之流光。爰有禁匾，勒分翼张。承以阳马，接以员方。斑间赋白，疏密有章。飞□鸟踊，双辕是荷。赴险凌虚，猎捷相加。皎皎白间，离离列钱。晨光内照，流景外烻。烈若钩星在汉，焕若云梁承天。騧徙增错，转县成郛。茄蔤倒植，吐被芙蕖。缭以藻井，编以綷疏；红葩，丹绮离娄菡萏赩翕，纤缛纷敷。繁饰累巧，不可胜书。
于是兰栭积重，窭数矩设。櫼栌各落以相承，栾栱夭蟜而交结。金楹齐列，玉□承跋。青琐银铺，是为闺闼。双枚既修，重桴乃饰。诤梠缘边，周流四极。侯卫之班，藩服之职。温房承其东序，凉室处其西偏。开建阳则朱炎艳，启金光则清风臻。故冬不凄寒，夏无炎燀。钧调中适，可以永年。墉垣砀基，其光昭昭。周制白盛，今也惟缥。落带金釭，此焉二等。明珠翠羽，往往而在。钦先王之允塞，悦重华之无为。命共工使作缋，明五采之彰施。图象古昔，以当箴规。椒房之列，是准是仪。观虞姬之容止，知治国之佞臣。见姜后之解佩，寤前世之所遵。贤钟离之谠言，懿楚樊之退身。嘉班妾之辞辇，伟孟母之择邻。故将广智，必先多闻。多闻多杂，多杂眩真。不眩焉在，在乎择人。故将立德，必先近仁。欲此礼之不鱤，是以尽乎行道之先民。朝观夕览，何与书绅？
若乃阶除连延，萧曼云征。棂槛邳张，钩错矩成。楯类腾蛇，槢似琼英。如螭之蟠，如虬之停。玄轩交登，光藻昭明。驺虞承献，素质仁形。彰天瑞之休显，照远戎之来庭。阴堂承北，方轩九户。右蜐清宴，西东其宇。连以永宁，安昌临圃。遂及百子，后宫攸处。处之斯何，窈窕淑女。思齐徽音，聿求多祜。其祜伊何，宜尔子孙。克明克哲，克聪克敏。永锡难老，兆民赖止。于南则有承光前殿，赋政之宫。纳贤用能，询道求中。疆理宇宙，甄陶国风。云行雨施，品物咸融。其西则有左覠右平，讲肄之场。二六对陈，殿翼相当。僻脱承便，盖象戎兵。察解言归，譬诸政刑。将以行令，岂唯娱情。镇以崇台，寔曰永始。复阁重闱，猖狂是俟。京庾之储，无物不有。不虞之戒。于是焉取。
尔乃建凌云之层盘，浚虞渊之灵沼。清露瀼瀼，渌水浩浩。树以嘉木，植以芳草。悠悠玄鱼，曤曤白鸟。沈浮翱翔，乐我皇道。若乃虬龙灌注，沟洫交流。陆设殿馆，水方轻舟。篁栖□鹭，濑戏鰋鮋，丰侔淮海，富赈山丘。丛集委积，焉可殚筹？虽咸池之壮观，夫何足以比仇？
于是碣以高昌崇观，表以建城峻庐。岧峣岑立，崔嵬峦居。飞阁干云，浮蜯乘虚。遥目九野，远览长图。頫眺三市，孰有谁无？睹农人之耘耔，亮稼穑之艰难。惟飨年之丰寡，思无逸之所叹。感物众而思深，因居高而虑危。惟天德之不易，惧世俗之难知。观器械之良窳，察俗化之诚伪。瞻贵贱之所在，悟政刑之夷陂。亦所以省风助教，岂惟盘乐而崇侈靡？屯坊列署，三十有二。星居宿陈，绮错鳞比。辛壬癸甲，为之名秩。房室齐均，堂庭如一。出此入彼，欲反忘术。惟工匠之多端，固万变之不穷。物无难而不知，乃与造化乎比隆。仇天地以开基，并列宿而作制。制无细而不协于规景，作无微而不违于水臬。故其增构如积，植木如林。区连域绝，叶比枝分。离背别趣，骈田胥附。纵横逾延，各有攸注。公输荒其规矩，匠石不知其所斲。既穷巧于规摹，何彩章之未殚。尔乃文以朱绿，饰以碧丹。点以银黄，烁以琅玕。光明熠爚，文彩璘班。清风萃而成响，朝日曜而增鲜。虽昆仑之灵宫，将何以乎侈旃。规矩既应乎天地，举措又顺乎四时。是以六合元亨，九有雍熙。家怀克让之风，人咏康哉之诗。莫不优游以自得，故淡泊而无所思。历列辟而论功，无今日之至治彼吴蜀之湮灭，固可翘足而待之。
然而圣上犹孜孜靡忒，求天下之所以自悟。招忠正之士，开公直之路。想周公之昔戒，慕咎繇之典谟。除无用之官，省生事之故。绝流遁之繁礼，反民情于太素。故能翔岐阳之鸣凤，纳虞氏之白环。苍龙觌于陂塘，龟书出于河源。醴泉涌于池圃，灵芝生于丘园。总神灵之贶佑，集华夏之至欢。方四三皇而六五帝，曾何周夏之足言！[2]
作品整理出版
  《唐孙过庭景福殿赋》